สังคมข่าวหุ้น
**ดัชนีตลาดหุ้นไทยเมื่อวานนี้หากดูเส้นกราฟเหมือนกับรถไฟเหาะตีลังกา ชวนเวียนหัวจริง ๆ เพราะอยู่ในแดนบวกและลบสลับกันไป แต่สุดท้ายปิดตลาดร่วงลงไปเล็กน้อย 1.54 จุด มาที่ 1,667.55 จุด มูลค่าซื้อขาย 50,927 ล้านบาท หลังจากก่อนหน้านี้ดัชนีปิดบวก 3 วันทำการติดต่อกันกว่า 40 จุด ทำให้ใกล้เข้าเขตซื้อมากกว่าเกินไป
1 พ.ย. 2561

คาเฟอีน
**ดัชนีตลาดหุ้นไทยเมื่อวานนี้หากดูเส้นกราฟเหมือนกับรถไฟเหาะตีลังกา ชวนเวียนหัวจริง ๆ เพราะอยู่ในแดนบวกและลบสลับกันไป แต่สุดท้ายปิดตลาดร่วงลงไปเล็กน้อย 1.54 จุด มาที่ 1,667.55 จุด มูลค่าซื้อขาย 50,927 ล้านบาท หลังจากก่อนหน้านี้ดัชนีปิดบวก 3 วันทำการติดต่อกันกว่า 40 จุด ทำให้ใกล้เข้าเขตซื้อมากกว่าเกินไป
**กสิกรไทย KBANK ราคาดีดขึ้นมายืนเหนือ 200 บาทได้อีกครั้ง (203.00 บาท) เมื่อฝุ่นเริ่มหายตลบ นักลงทุนเข้าใจเกี่ยวกับวิธีการจัดการหนี้เสียหรือ NPL ของธนาคารในปี 2562 ที่ว่า จะบริหารหนี้เสียเองสำหรับบางก้อน (ที่มีหลักประกัน) ว่าจะส่งผลดีต่อธนาคารมากกว่าการขายออกไปแบบได้ราคาถูก ๆ ขณะที่หนี้ที่เป็น NPL นี้ ได้ตั้งสำรองฯ ไว้หมดแล้ว และล่าสุดแบงก์กรุงไทย ก็ใช้วิธีการบริหารจัดการแบบนี้เช่นกัน และเป็นเรื่องปกติที่แบงก์จะทำกันในช่วงที่มองว่าเศรษฐกิจเป็นขาขึ้น
**หุ้น เมืองไทย แคปปิตอล MTC ราคาพอขึ้นมายืนเหนือ 50.00 บาทได้ ก็ถือว่าค่อนข้างแข็งมาก รับกับผลประกอบการไตรมาส 3/61 ที่คาดว่าจะกำไรเกือบ ๆ 1 พันล้านบาท เพิ่ม 45-50% และที่สำคัญ ถูกคาดหมายว่าจะเข้า MSCI ด้วย ทำให้เป็นเป้าหมายของนักลงทุนสถาบัน โดยเฉพาะกองทุนที่ทยอยสะสมเข้าพอร์ตอยู่เรื่อย ๆ รวมถึงกลุ่มนักลงทุนที่เล่นแบบ “บล็อกเทรด” ย่องเก็บหุ้นด้วยเช่นกัน ฉะนั้น อย่าได้แปลกใจว่า พอเวลาหุ้นกำลังขึ้น แล้วเหมือนมีแรงทุบ ๆ เอาไว้ นั่นก็เพราะเขายังไม่อยากให้รีบขึ้น เพราะยังเก็บเข้าพอร์ตไม่ได้ตามเป้า แต่ว่ากันว่า พอเก็บได้จนพอใจ น่าจะดันราคาผ่าน 53 บาท ไปแบบแรลลี่กันยาว ๆ
**ส่วนล่าสุดสมาคมส่งเสริมสถาบันกรรมการบริษัทไทย (IOD) ร่วมกับตลาดหลักทรัพย์ฯ ประกาศผลสำรวจการกำกับดูแลกิจการของบริษัทจดทะเบียนประจำปี 2018 (Corporate Governance Report of Thai Listed Companies 2018) โดย MTC ได้รับผลคะแนนระดับดีเลิศ หรือระดับ 5 ดาว ตอกย้ำการดำเนินธุรกิจอย่างยั่งยืน และพัฒนานวัตกรรมใหม่ ๆ ตลอดเวลา
**โรงพยาบาลพระรามเก้า PR9 ราคาหุ้นวิ่งไปต่อ ทำให้โอกาสที่จะหลุดราคาจอง คงเป็นไปได้ยากแล้วล่ะ (ไม่อย่างนั้นเสียชื่อ บล.ภัทร หมด) แม้ พี/อี จะพอ ๆ กับค่าเฉลี่ยของกลุ่มฯ แต่แนวโน้มผลประกอบการยังออกมาดี ทำให้มีแรงซื้อเข้ามาต่อเนื่อง ทำให้หุ้นไอพีโอที่กำลังเข้าเทรดในช่วง 2 เดือนสุดท้าย พอหายใจ หรือโล่งหน่อย เพราะความเชื่อมั่นของนักลงทุนต่อหุ้นไอพีโอจะกลับมา
**เช่นเดียวกับ โอสถสภา OSP ที่ราคาหุ้นกลับมายืนเหนือจองได้ หลังจากร่วงหลุดไป 6 วันทำการติดต่อกัน ขณะที่มีข่าวว่า กองทุน และบัญชีโบรกฯ เข้ามาทยอยเก็บหุ้น หลังทราบว่ามีนักลงทุนขายตัดขาดทุนกันออกไปจำนวนมาก นี่แหละเจ้ามือตลาดหุ้นไทยตัวจริง รายใหญ่ยังต้องโบกธงขาว หรือไม่ก็ต้องมาปรับกลยุทธ์กันใหม่
**ธนาคารกลางอังกฤษ (BoE) มีมติคงอัตราดอกเบี้ยนโยบายที่ระดับ 0.75% ในการประชุมกำหนดนโยบายการเงินเมื่อวานนี้ ตามการคาดการณ์ของนักวิเคราะห์ ท่ามกลางความกังวลเกี่ยวกับความไม่แน่นอนจากปัจจัยการแยกตัวของสหราชอาณาจักรออกจากสหภาพยุโรป หรือ Brexit  ขณะที่ BoE ระบุว่า การปรับขึ้นอัตราดอกเบี้ยจะเป็นไปอย่างจำกัด และค่อยเป็นค่อยไป หลังจาก BoE ปรับขึ้นอัตราดอกเบี้ย 0.25% สู่ 0.75% ในการประชุมเมื่อเดือน ส.ค.ที่ผ่านมา